Asutused ja puudutatud

Meie 26.08.2025 nr **7-2/70-22**

isikud nimekirja alusel

**Teavitus Aluvere Tööstuspargi**

**detailplaneeringu kehtestamisest.**

Detailplaneeringu menetlus

Rakvere Vallavalitsuse 21. august 2025 korraldusega nr 246 kehtestati Aluvere külas Tööstuspargi, Betooni tänav T2, Betooni tänava, Raudteetranspordi ja Paekarjääri kinnistute detailplaneering.

Rakvere Vallavalitsuse 8. september 2024 korraldusega nr 304 algatati detailplaneering. Detailplaneeringu algatamisest teavitati avalikkust ajalehes „Virumaa Teataja“ 02.10.2024) ning veebilehel „Ametlikud teadaanded“, puudutatud isikutele edastati informatsioon vallavalitsuse 5.10.2024 kirjaga nr 7-2/70-1.

Detailplaneeringu lahenduse kooskõlastas Maa-amet (09.12.2024, registreeritud valla dokumendiregistris nr 6-3/24/15020-2), Tarbijakaitse ja Tehnilise Järelevalve Amet (12.12.2024, registreeritud valla dokumendiregistris nr 16-6/24-16205-002 ja 16.05.2025, registreeritud valla dokumendiregistris nr 16-6/24-16205-004), Päästeameti Ida   
päästekeskuse ohutusjärelevalve büroo (06.03.2025, registreeritud valla dokumendiregistris nr 7.2-3.3/990-1), Transpordiamet (21.03.2025, registreeritud valla dokumendiregistris nr 7.2-2/25/20715-4).

Detailplaneering võeti vastu Rakvere Vallavalitsuse 2. aprill 2025 korraldusega nr 94. Detailplaneeringu avalik väljapanek toimus perioodil 05.05.2025-19.05.2025. Vastuvõtmisest ja avalikust väljapanekust teavitati avalikkust ajalehes „Virumaa Teataja“ (16.04.2025), puudutatud isikutele edastati informatsioon vallavalitsuse 15.04.2025 kirjaga nr 7-2/70-19.

Kuna detailplaneeringu avaliku väljapaneku ajal arvamusi ei laekunud, siis ei korraldanud vallavalitsus avalikku arutelu.

Planeeritav ala ja detailplaneeringuga kavandatav

Detailplaneeringu maa-ala asub Rakvere vallas, Aluvere külas. Planeeritav ala hõlmab Tööstuspargi (katastritunnus 77003:001:0149), Betooni tänav T2 (katastritunnus 66101:001:0871), Raudteetranspordi (katastritunnus 77004:001:0099,) ja Paekarjääri (katastritunnus 77004:001:0043) kinnistuid.

Detailplaneeringuala suurus on ligikaudu 33,8 ha.

Detailplaneeringu koostamise eesmärk on Tööstuspargi katastriüksuse jagamine kruntideks ning planeeritud kruntidele ehitusõiguse ja hoonestusala määramine, tehnovõrkude ja –rajatiste ning juurdepääsutee võimaliku asukoha määramine, ehitiste ehituslike ja kujunduslike tingimuste määramine, liikluskorralduse, haljastuse ja heakorrastuse põhimõtete määramine.

Vastavus üldplaneeringule

Kehtestatav detailplaneering on üldplaneeringukohane ega näe ette olulise keskkonnamõju teket. Detailplaneering lähtub valla arengu eesmärkidest ja detailplaneeringu realiseerimisega viiakse ellu üldplaneeringuga kavandatut.

Kehtestatud detailplaneeringuga on võimalik tutvuda tööpäevadel Rakvere Vallavalitsuses või Rakvere valla veebilehel: <https://www.rakverevald.ee/ettevotlus>

Lugupidamisega

(allkirjastatud digitaalselt)

Madis Akel   
Planeerimise ja ehitusnõunik   
+372 529 6193   
[madis.akel@rakverevald.ee](mailto:madis.akel@rakverevald.ee)

**Asutused:**

Transpordiamet

Päästeamet

Maa- ja Ruumiamet

Tarbijakaitse ja Tehnilise Järelevalve Amet

**Puudutatud kinnistute omanikud:**

Osaühing Rakvere Betoon

Osaühing Kaarli Farm

Osaühing Rakvere Põllumajandustehnika

AS Kunda Trans

Põllumeeste ühistu KEVILI

TSEVAT OÜ

OÜ Roodevälja Terminal

MTÜ Aluvere Ring

Heldila Kolmrist